stanford-oval/wikipedia huggingface dataset:
אליס שוורצר
קריירה > פרשת העלמת המס

במאי 2014 רשויות המס הגרמניות תבעו את שוורצר על העלמת מס תוך שימוש בחשבונות בנק בשווייץ שאליהם העבירה שוורצר את הרווחים שנרכשו ממכירת ספרים ומצגות פומביות ובכך נמנעה ממיסוי בגרמניה. הנכסים הלא חוקיים שלה נערמו לסכום של 4 מיליון יורו.
על פי סעיף 371 של קוד המס הגרמני העבריין של הונאת מס יכול להימנע מעונש אם הוא או היא מודה על העבירה ומשלם את המיסים שלא שולמו לרשויות. שוורצר ניסתה לטפל בפרשה בסודיות מול רשויות המס הגרמניות אך בפברואר 2014 כתב העיתון הגרמני דר שפיגל יצא בכתבת תחקיר בנושא והפרשה הפכה לציבורית. שוורצר הודתה בהונאה ובהצהרה שכתבה באתר הרשמי שלה היא תרצה את פעולותיה בעבר בכך שחששה שעקב התנכלויות מצד יריבים פוליטיים היא תאלץ לעזוב את המדינה וניסתה להתכונן לכך כלכלית.
כתוצאה מכך, בחודש יולי 2016 נקנסה שוורצר בסכום בעל שש ספרות על ידי בית המשפט המקומי של קלן.
פרסים ועיטורים

1996, עיטור צלב הכבוד (צלב הכבוד עם סרט) שך מסדר הכבוד של הרפובליקה הפדרלית של גרמניה ובשנת 2005, את העיטור צלב הגדול - דרגה ראשונה.
2004, פרס "דנוביוס" על "המאבק הנלהב שלה למען זכויות הנשים".
2004, עיטור האביר של לגיון הכבוד הצרפתי .
2005, פרס המדינה Staatspreis של המדינה הפדרלית הגרמנית של נורדריין-וסטפאליה .
2007, פרס הקרן על שם אלס מאייר (אנ').
הערות שוליים

1 2 3 4 5 6 7  A Pioneering German Feminist Looks Back in Anguish, New York Times, ‏31 במרץ 2017
↑  "Alice Schwarzer hat ihre Lebensgefährtin geheiratet". Hamburger Abendblatt (בגרמנית). 7 ביוני 2018. {{cite web}}:  (עזרה)
↑  Germany's most famous women's rights activist Alice Schwarzer at 75 באתר DW, ‏ 1 בדצמבר 2017 (באנגלית)
1 2  For women, by women – Alice Schwarzer and the feminist magazine EMMA (באנגלית)
↑  האם המילה צריכה להיות אסורה?, אורכב מהמקור באתר הרשמי של אליס שוורצר (בגרמנית)
↑  "Durchsuchung bei Alice Schwarzer - Neuer Verdacht auf Steuerhinterziehung" (בגרמנית). Spiegel Online. spiegel.de. 7 ביוני 2014. {{cite news}}:  (עזרה)
↑  "Strafbefehl gegen Alice Schwarzer" (בגרמנית). Frankfurter Allgemeine Zeitung. 10 ביולי 2016. {{cite news}}:  (עזרה)
↑  "Alice Schwarzer beichtet Schweizer Steuergeheimnis" (בגרמנית). Spiegel Online. 2014-02-02.
↑  In eigener Sache באתר הרשמי של אליס שוורצר (בגרמנית)
↑  "Steuerhinterziehung: Strafbefehl gegen Alice Schwarzer" (בגרמנית). Frankfurter Allgemeine Zeitung. 10 ביולי 2016. {{cite web}}:  (עזרה)
| --- | --- |
בקרת זהויות :  NLI: 987007427613305171  PLWABN: 9810620408005606  BIBSYS: 90062304  BnF: cb126384829 (data)  CiNii: DA00957290  GND: 118612077  ISNI: 0000 0000 8105 9987  LCCN: n82154008  LNB: 000247622  MusicBrainz: 57d60a72-1642-4080-b15e-7c519c0d57be  NDL: 00455891  NKC: jn20020404007  NLA: 35484598  NLG: 88404  NLK: KAC199624638  NSK: 000442311  NTA: 069371970  RERO: 02-A003812399  SNAC: w6qs8vd1  SUDOC: 069673888  Trove: 969785  VIAF: 27187763   WorldCat (עם VIAF): 27187763
אלן ברסה

אלן ברסה (באלפבית לטיני: Alain Berset; נולד ב-9 באפריל 1972) הוא פוליטיקאי שווייצרי, שכיהן כנשיא שווייץ בשנים 2018 וב-2023, וכיהן גם כחבר המועצה הפדרלית של שווייץ בין השנים 2012 ועד 2023.
ביוגרפיה

ברסה נולד בפריבור ב-9 באפריל 1972, בנם של מוֹרֶה ומוכרת ספרים. הוא למד מדע המדינה וכלכלה באוניברסיטת נשאטל, שם היה למוסמך אוניברסיטה במדע המדינה ב-1996 וקיבל תואר דוקטור בכלכלה ב-2005. עבודת הדוקטורט שלו הייתה בנושא השפעתה של ההגירה בינלאומית על תנאי העבודה המקומיים.
ברסה עבד כעוזר מרצה וחוקר במכון לכלכלה אזורית באוניברסיטת נשאטל מ-1996 ועד 2000, כשעבר למכון למחקר כלכלי בהמבורג שבגרמניה בהמשך שנה זו. באותה השנה היה חבר באספה המכוננת של הקנטון פריבור וכיהן כנשיא הקבוצה הפרלמנטרית הסוציאל-דמוקרטית של הקנטון עד 2004. הוא כיהן גם בפרלמנט הקהילתי של בלפאקוס בשנים 2001–2003. ב-2002, נתמנה ליועץ אסטרטגי עבור המחלקה לעניינים כלכליים של נשאטל.
ב-2011 נבחר לכהן במועצת הברית (ממשלת שווייץ) והחל בכהונתו בה ב-2012, בתפקיד שר הפנים (ראש המחלקה לענייני פנים) במקומו של דידייה בורקהלטר, שנתמנה לשר החוץ.
ב-2017 כיהן כסגן נשיאת שווייץ דוריס לויטהרד ובשנת 2018 היה נשיא שווייץ, במקביל לתפקידו כשר הפנים. כיהן כנשיא שווייץ גם בשנת 2023. ביוני 2023, הודיע כי בסוף השנה יפרוש מחברותו במועצה הפדרלית. הוא סיים את תפקידו ב-31 בדצבמבר 2023.
חיים אישיים

ברסה נשוי למוריאל זנדר-ברסה ואב לשלושה ילדים. המשפחה מתגוררת בביפו (Belfaux), כפר השוכן ליד עיר הולדתו פריבור.
הערות שוליים

↑  ריאיון עם אלן ברסה, באתר Blick‏, 18 בדצמבר 2011 (בגרמנית)
↑  Frau Bundesrat, באתר Tages-Anzeiger‏, 15 בדצמבר 2011 (בגרמנית)
| --- | --- |
בקרת זהויות :  GND: 1028971370  HDS: 059615  ISNI: 0000 0003 8587 0971  MusicBrainz: e85ff9dd-1c58-464e-83c6-7436c9d8fdda  SUDOC: 052298760  VIAF: 247673265   WorldCat (עם VIAF): 247673265
איציק שטרול, עריק

איציק שטרול, עריק (ברומנית: Ițic Ștrul, dezertor) הוא שמה של הנובלה הידועה ביותר מאת הסופר הרומני ליביו רבריאנו.
הנובלה נכתבה ב-1919, בסיום מלחמת העולם הראשונה והופיעה בתחילת 1920 בכתב העת Sburătorul (המעופף) במספרים 45 ו-46. הנובלה ממוקדת במצבו המתסכל והנואש של חייל יהודי בצבא רומניה. הרקע של הנובלה הוא מצבם המתסכל של יהודי רומניה, שמרביתם היו חסרי אזרחות כלשהי, אך חייבים בשירות צבאי. בצבא שרתו בחברת רומנים אנטישמיים ולא מעטים נרצחו באמתלה של ניסיון לערוק.
תוכן הנובלה

איציק שטרול, חייל יהודי בצבא רומניה, שהיה פחדן למדי כשהתגייס, עבר התנסויות מלחמתיות והשתנה לכיוון אמיץ יותר. הוא חש גאווה על היותו חייל ונמצא בסיור משותף עם הרב טוראי הרומני, שהוא גם ידיד שלו. הרב טוראי מצוברח ולא שש לשיחה, כי יש לו הוראות מהסגן, הוראות עליהן איציק שטרול לא יודע. הסגן הורה לרב-טוראי לביים עריקה של איציק שטרול ולהרוג אותו והרב טוראי מצוברח, כי הוא ידיד של איציק שטרול.
השנים הולכים ומדברים ותוך כדי כך מספר שטרול לרב-טוראי על עצמו ועד כמה לא רצה להתגייס לצבא ואיזה שינוי חל אצלו לאחר מכן, הודות לחברות של יתר החיילים ועד כמה הוא גאה להיות חייל. לקראת סוף הפטרול, כששטרול נופל לתוך בור, הרב טוראי מספר לו את האמת, הם נשלחו יחד לסיור מתוך מזימה של חיילי היחידה, כדי שרב הטוראי ינצל הזדמנות זו ויהרוג אותו באמתלה ששטרול ניסה לערוק. בעקבות השיחה, שהתפתחה ביניהם, רב הטוראי כבר אינו מוכן לרצוח אותו ומציע לו לערוק "על אמת". רב הטוראי עוזב את שטרול וחוזר לבדו לאחר שהזהיר את שטרול לא לחזור ליחידה, כי אם יעשה זאת גם הוא, רב הטוראי, יתגלה כשקרן ולא ממלא הוראות ויפגע, הוא מספר לשטרול שהסגן כבר דיווח עליו כעריק. שטרול, שלא מוכן לערוק, מתאבד בתליה.
הערות שוליים

↑  Liviu Rebreanu (ברומנית)
אלנקה ארמנץ

| --- | --- |

 לידה:  5 בספטמבר 1963 (בת 61) ליובליאנה, הרפובליקה הפדרלית הסוציאליסטית של יוגוסלביה 
 מדינה:  סלובניה, הרפובליקה הפדרלית הסוציאליסטית של יוגוסלביה 
 השכלה:  אוניברסיטת ליובליאנה 
 השתייכות:  סלובניה הכוחות המזוינים של סלובניה
 תקופת הפעילות:  1991 – מרץ 2020 (כ־29 שנים)
 דרגה:  גנרל
 תפקידים בשירות
 ראש המטה הכללי
 פעולות ומבצעים
 מלחמת עשרת הימים 
 עיטורים
 מדליית גנרל מייסטר  אות הזיכרון "התנועה - 1991" 
 
אלנקה ארמנץ (בסלובנית: Alenka Ermenc; נולדה ב-5 בספטמבר 1963) היא גנרלית סלובנית, אשר כיהנה כראש המטה הכללי של צבא סלובניה. ארמנץ היא האישה הראשונה בתפקיד הרמטכ"ל בסלובניה והאישה היחידה שהחזיקה בתפקיד זה בין כל מדינות נאט"ו. קודם לכן שירתה כקצינה בכוחות המזוינים של סלובניה בדרגת מייג'ור גנרל.
קריירה צבאית

ארמנץ החלה את שירותה הצבאי בשנת 1991, השנה בה סלובניה הכריזה על עצמאותה לאחר התפרקות יוגוסלביה. היא שירתה כחלק מכוחות שמירת השלום בקוסובו. בינואר 2006 מונתה לפקד על גדוד המודיעין והחיילים של הכוחות המזוינים של צבא סלובניה, ובכך הפכה למפקדת הראשונה בגדוד. במאי 2009 הועלתה לדרגת מייג'ור גנרל, ומונתה למפקדת הגדוד שבמסגרתו השתתפה ב"כוח קוסובו".
בפברואר 2018 מונתה לסגנית ראש המטה הכללי אלן גדר, לאחר שקודמו בתפקיד הודח.
ב-23 בנובמבר 2018 היא הועלתה על ידי נשיא סלובניה בורוט פאחור לדרגת גנרל כדי לקדמה לתפקיד ראש המטה הכללי. ב-28 בנובמבר מונתה באופן רשמי לרמטכ"ל.
במרץ 2020 היא הודחה על ידי ממשלתו החדשה של יאנז יאנשה והוחלפה על ידי רוברט גלאוואש.
הערות שוליים

↑  לראשונה בסלובניה: אישה מונתה לרמטכ"לית, באתר ynet, 27 בנובמבר 2018
↑  היסטוריה בסלובניה: אישה מונתה לראשונה לתפקיד רמטכ"ל, באתר וואלה, 28 בנובמבר 2018
↑  STA (2020-04-20). "New Chief of General Staff for Slovenian Armed Forces" (באנגלית). Total Slovenia News. נבדק ב-2021-01-28.
ערך זה הוא קצרמרבנושא סלובניה ובנושא אנשי צבא. אתם מוזמנים לתרום לוויקיפדיה ו.
אינטגרביליות במידה שווה

אינטגרביליות במידה שווה הוא מושג יסודי באנליזה פונקציונלית ובתורת המידה וההסתברות. המושג משמש רבות בתאוריה של מרטינגלים, וחשיבותו העקרונית באה לידי ביטוי במשפט ההתכנסות של ויטלי.
הגדרה > הגדרה בתורת המידה

יהי  \left(X,{\mathcal {F}},\mu \right) מרחב מידה בעל מידה לא טריוויאלית, יהי  L^{1} מרחב הפונקציות המדידות ובעלות אינטגרל סופי במרחב המידה הנתון, ותהי  {\mathcal {A}}\subset L^{1} משפחה של פונקציות כלשהן.
אומרים כי  {\mathcal {A}} היא אינטגרבילית במידה שווה, אם לכל  \epsilon >0 קיים  \delta >0, כך שלכל  f\in {\mathcal {A}}, לכל קבוצה  E\in {\mathcal {F}} המקיימת  \mu \left(E\right)<\delta , מתקיים  \left|\int _{E}fd\mu \right|<\epsilon .
הגדרה > הגדרה בתורת ההסתברות

אם נתרגם את ההגדרה שבתורת המידה למרחב הסתברות  \left(\Omega ,{\mathcal {F}},\mathbb {P} \right), אומרים כי משפחה של משתנים מקריים  {\mathcal {A}} בעלי תוחלת סופית היא אינטגרבילית במידה שווה, אם לכל  \epsilon >0 קיים  \delta >0, כך שלכל  X\in {\mathcal {A}}, לכל מאורע  E\in {\mathcal {F}} המקיים  \mathbb {P} \left(E\right)<\delta , מתקיים 
 \mathbf {E} \left[\left|X\right|\cdot 1_{E}\right]<\epsilon .
עם זאת, בהקשר של תורת ההסתברות נהוג להוסיף את הדרישה כי התוחלת של כל המשתנים המקריים ב- {\mathcal {A}} תהיה חסומה במידה שווה. כלומר שלא רק תהיה סופית, אלא שיהיה חסם  M\in \mathbb {R}  כך שלכל  X\in {\mathcal {A}} יתקיים  \mathbf {E} \left[X\right]\leq M.
תחת הדרישה הנוספת לגבי חסימות התוחלות במידה שווה, ניתן להראות כי ההגדרה ההסתברותית לאינטגרביליות במידה אחידה שקולה להגדרה הבאה: משפחה של משתנים מקריים  {\mathcal {A}} בעלי תוחלת סופית היא אינטגרבילית במידה שווה, אם לכל  \epsilon >0 קיים  C\geq 0, כך שלכל  X\in {\mathcal {A}} מתקיים  \mathbf {E} \left[X\cdot 1_{\left|X\right|\geq C}\right]<\epsilon .
הצורה השקולה להגדרה ההסתברותית לאינטגרביליות במידה שווה, מובילה לתוצאה כי אם משפחה של משתנים מקריים  {\mathcal {A}} היא אכן אינטגרבילית במידה שווה, הרי שלכל  \epsilon >0 קיים  C>0 כך שמתקיים  \mathbb {P} \left(\left|X\right|>C\right)<\epsilon .
הקשר להתכנסות בממוצע ולהתכנסות בהסתברות

ניתן להראות כי סדרת משתנים מקריים  {\mathcal {A}}=\left\{X_{n}\right\}_{n=1}^{\infty } מתכנסת בממוצע למשתנה מקרי  X, אם ורק אם היא מתכנסת בהסתברות לאותו גבול, וגם אינטגרבילית במידה שווה (במובן ההסתברותי).
טענה זו נובעת מידית ממשפט ההתכנסות של ויטלי, והיא למעשה מהווה הכללה של משפט ההתכנסות הנשלטת.
לקריאה נוספת

אלן גוט, "Probability: A Graduate Course", פרק 4 ("Uniform Integrability", עמוד 214), ספרינגר, 2005
הערות שוליים

↑  גוט, עמוד 236
אלקטרודת זכוכית

אלקטרודת זכוכית היא אלקטרודה העשויה מזכוכית ורגישה לסוג מסוים של יונים. קרם האלקטרודה (הזכוכית) חיוני למדידה בתהליכים כימיים. האלקטרודה בנויה כך שתוכל לזהות את הפרש הפוטנציאלים בין שתי תמיסות, אחת קבועה (בריכוז קבוע) הנמצאת באלקטרודה עצמה, והתמיסה הנמדדת.
סוגים

קיימים סוגים רבים של אלקטרודות זכוכית, שנבדלות רק ברגישות האלקטרודה הפנימית ויכולת ההעברה של התמיסה על תוך האלקטרודה. האלקטרודה הנפוצה ביותר היא אלקטרודת pH.
טווח ה־pH של אלקטרודת זכוכית

טווח ערכי ה־pH מתחלק לשלושה חלקים:
טווח ערכים שבו האלקטרודה יכולה להרגיש בהבדל בהפרש הפוטנציאלים והשגיאה קטנה יחסית, אשר נכנסת בשגיאת האלקטרודה (החלק הירוק בתמונה).
טווח הערכים משני צידי החלק הירוק (הצהוב והאדום), חלקים שבהם האלקטרודה אינה יכולה להבדיל בשינוי, לכן האלקטרודה אינה יעילה לתת ערכים נכונים למדידה בטווח זה. ייחודה של אלקטרודת pH הוא בטווח המדידה שלה: אלקטרודות pH יכולות למדוד בדיוק רב בטווח של 12 סדרי גודל.
מבנה

החלק הרגיש במערכת עשוי מזכוכית.
בחלק מהאלקטרודות ישנה כמות קטנה של AgCl בתוך הזכוכית.
תמיסה המכילה הרכב קבוע (ריכוז קבוע) של התמיסה הנמדדת. במדידת pH מכיל בדרך כלל 0.1M HCl.
אלקטרודה פנימית, בדרך כלל אלקטרודת כסף - כסף כלוריד.
גוף האלקטרודה, חומר מבודד אשר בדרך כלל יהיה זכוכית לא־מוליכה או פלסטיק.
אלקטרודת רפרנס (השוואה). בדרך כלל כמו 4.
אחסון

בין מדידות רצוי לשמור את האלקטרודה בתוך תמיסה (רצוי תמיסה המכילה יונים) וזאת כדי למנוע התייבשותה. (ייבוש ימנע הולכה בתמיסת ההשוואה שבתוך האלקטרודה ותפגע בתוצאות).
נפח כפונק' של pH
נפח כפונק' של pH
איצקה ריז'ינאשווילי

| --- | --- |
אין תמונה חופשית
 לידה:  12 באפריל 1886 כותאיסי, האימפריה הרוסית 
 נרצח:  17 ביולי 1906 (בגיל 20) 
 השכלה:  אוניברסיטת לייפציג 
 מפלגה:  מפלגת הפועלים הסוציאל-דמוקרטית הרוסית 
 
איצקָה (אברהם) ריז'ינאשווילי (בגאורגית: იცკა რიჟინაშვილი‏, 12 באפריל 1886 - 17 ביולי 1906) היה מהפכן יהודי גאורגי, שנורה למוות בידי סוכן משטרתי בהיותו בן 20. מספר רחובות בגאורגיה קרויים על שמו.
חייו

ריז'ינאשווילי נולד בכותאיסי למשפחה יהודית ענייה ולמד בגימנסיה הריאלית של כותאיסי, שם גם נהיה מעורב בתנועה סוציאל-דמוקרטית. איצקה ראה בתנועה המהפכנית את הנתיב לשחרור היהדות מהמשטר הצארי, המשטר של הפוגרומים, תחום המושב ונומרוס קלאוזוס, בכל תחומי החיים. השלטונות עקבו אחריו ואיימו לעצרו. הוא התחבא, ונסע לגרמניה, בשנת 1904, ללמוד באוניברסיטת לייפציג, שם הוא הצטרף לקבוצה בולשביקית מקומית. הוא חזר לגאורגיה בשנת 1905, ועזר בהפצת רעיונות המרקסיזם בין חיילי הצבא שהיו מוצבים באימרתי וסמגרלו. הוא נהרג בהתנקשות על ידי סוכן המשטרה הצארית  בכותאיסי בהיותו בן 20 בלבד.
בשנת 1936 פרסם הרצל באזוב מחזה בשם איצקה ריז'ינשווילי על חייו ומותו. במוזאון ההיסטורי-אתנוגרפי ליהודי גאורגיה הובלטה דמות של ריז'ינאשווילי בפינה שמתחת לכותר "יהודי גאורגיה בתקופת הצאר" בו הודגש, בניגוד למעמדם הירוד של יהודי גאורגיה באותם ימים, פועלם במהפכת 1905. כאשר דמותו של ריזינאשווילי ביניהם הובלטה במיוחד.
הערות שוליים

↑   גרשון בן אורן, "המוזאון ההיסטורי- אתנוגרפי ליהדות גאורגיה", עמ' 128
ערך זה הוא קצרמרבנושא גאורגים. אתם מוזמנים לתרום לוויקיפדיה ו.
איציק תורג'מן (מהנדס)

| --- | --- |

איציק תורג'מן, 2007
 לידה:  1955 (בן 69 בערך) קזבלנקה, מרוקו
 תאריך עלייה:  1956
 מדינה:  ישראל 
 השתייכות:  צה"ל צבא הגנה לישראל
 תקופת הפעילות:  1973–2008 (כ־35 שנים)
 דרגה:   אלוף-משנה
 תפקידים בשירות
 ראש האגף הביטחוני חברתי במשרד הביטחון מנכ"ל עמותת תוכנית עתידים
 עיטורים
  פרס ביטחון ישראל
 תפקידים אזרחיים
 מנכ"ל קרן רש"י
 
יצחק (איציק) תורג'מן (נולד ב-1955) הוא מהנדס אלקטרוניקה, שירת כקצין בדרגת אלוף-משנה בחיל המודיעין וזכה פרס ביטחון ישראל, ממייסדי תוכנית עתידים והיה מנכ"ל קרן רש"י.
קורות חיים

תורג'מן נולד בקזבלנקה שבמרוקו, עלה עם משפחתו לישראל בגיל שנה, גדל בחדרה, למד בתיכון אורט יד-ליבוביץ בנתניה במגמת קציני רדיו. במסגרת העתודה טכנולוגית המשיך באורט יד-ליבוביץ בלימודים לתואר הנדסאי אלקטרוניקה. התגייס לצה"ל ובמהלך שירותו סיים תואר ראשון בהנדסת אלקטרוניקה באוניברסיטת בן-גוריון (1981), תואר שני באמינות ואבטחת איכות מהפקולטה להנדסה גרעינית בטכניון (1986) ולימודי מִנהל עסקים באוניברסיטת בן-גוריון (1990).
שירת כמהנדס אלקטרוניקה ביחידת המחקר והפיתוח של חיל המודיעין, ב-1988 זכה בפרס ביטחון ישראל וב-1999 בפרס ראש אגף המודיעין לחשיבה יוצרת. היה ממייסדי תוכנית עתידים לעידוד בני נוער מיישובי פריפריה להשתלב במסלול העתודה האקדמית ועמד בראש מנהלת הפרויקט מטעם צה"ל. ב-2003 זכה לתואר עמית כבוד של הטכניון "על פועלו כנציג קציני צה"ל שהגו, יזמו ויישמו את תוכנית עתידים לצמצום הפערים החברתיים והכלכליים בישראל". בכך היה לקצין צה"ל הראשון שזכה לתואר כבוד מהמוסד. השתחרר בדרגת אלוף-משנה.
ב-2003 מונה לראש האגף הביטחוני-חברתי (האחראי בין השאר על הנוער והנח"ל) במשרד הביטחון וב-2004 למנכ"ל עמותת עתידים. ב-2007 זכה באות המופת של ארגון ליונס בתחום החינוך. ב-2008 הצטרף לקרן רש"י ושימש סמנכ"ל לקידום מצוינות, הוא ריכז את תוכנית הנשיא לגילוי וטיפוח מדעני וממציאי העתיד של ישראל, ואת תוכנית "אופקים להיי-טק" להכשרת בוגרי צבא מהפריפריה ללימודי הנדסה ומדעים. היה ממקימי תוכנית "מגשימים" לפיתוח ילדי סייבר מהפריפריה של מדינת ישראל. באוקטובר 2012 מונה למנכ"ל הקרן. תפקיד בו כיהן עד אוקטובר 2015.
בינואר 2021 הצטרף כמס' 5 למפלגה הכלכלית החדשה בראשות פרופ' ירון זליכה.
הערות שוליים

↑  לראשונה בתולדותיו מעניק הטכניון: תואר כבוד לקצין צה"ל. התואר מוענק לאל"ם איציק תורג'מן, מפקד "עתידים", אתר הטכניון, 23 במאי 2003
↑  ציפי שוחט, אות ליונס ישראל לתיאטרון גשר, באתר הארץ, 6 במאי 2007
↑  יזהר שי, ‏תוכנית הנשיא, באתר גלובס, 18 ביולי 2011
↑  מנכ"ל חדש לקרן רש"י, אתר קרן רש"י
↑  אריק בנדר, ‏פרופ' זליכה מציג את רשימת מפלגתו, ומועמדו לתפקיד שר הבריאות, באתר מעריב אונליין, 19 בינואר 2021
אלן חובצוב

אלן דז'מלוביץ' חובצוב (ברוסית: Алан Джемалович Хубецов; נולד ב-26 ביוני 1993) הוא ג'ודוקא רוסי ממוצא אוסטי. חובצוב מתחרה בקטגוריית המשקל עד 81 ק"ג, אלוף אירופה (2017).
במאי 2013, חובצוב זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם באקו. במאי 2014 הוא זכה במדליית זהב בגראנד סלאם באקו לאחר שניצח בגמר את אושנגי מרגיאני הגיאורגי. באליפות אירופה 2017 שנערכה בוורשה, חובצוב זכה במדליית הזהב לאחר שניצח בגמר את דומיניק רסל הגרמני באיפון. בדצמבר אותה שנה הוא זכה במדליית ארד בטורניר המאסטרס היוקרתי שנערך בסנט פטרבורג לאחר שניצח את סעיד מולאי האיראני בקרב על המדליה.
באולימפיאדת טוקיו 2020, סיים חובצוב במקום השביעי. לאחר שני ניצחונות בקרבות הראשונים, הוא הפסיד בשלב רבע הגמר למתיאס קאס הבלגי ונשר לקרבות בית הניחומים שם הפסיד לדומיניק רסל הגרמני והודח.
זכיות בתחרויות מהסבב העולמי

| שנה | קטגוריה | עיר | מדינה |
| --- | --- | --- | --- |
| 2014 | גראנד סלאם | באקו | אזרבייג'ן אזרבייג'ן |
| 2014 | גראנד פרי | אסטנה | קזחסטן קזחסטן |
| 2015 | גראנד פרי | טביליסי | גאורגיה גאורגיה |
| 2016 | גראנד פרי | טביליסי | גאורגיה גאורגיה |
| 2016 | גראנד פרי | זאגרב | קרואטיה קרואטיה |
| 2018 | גראנד פרי | בודפשט | הונגריה הונגריה |
הערות שוליים

↑  מידע על הג'ודוקא באתר JudoInside.
אלפרד ויליאם האויט

| --- | --- |

 לידה:  17 באפריל 1830 נוטינגהאם, הממלכה המאוחדת 
 פטירה:  7 במרץ 1908 (בגיל 77) Bairnsdale, אוסטרליה 
 ענף מדעי:  בוטניקה 
 פרסים והוקרה:  מדליית קלארק (1903)  מדליית מולר (1904) 
 
אלפרד ויליאם האויט (באנגלית: Alfred William Howitt‏; 17 באפריל 1830, נוטינגהאם – 7 במרץ 1908) היה אנתרופולוג, חוקר ארצות ומומחה בידיעת הטבע אוסטרלי.
ביוגרפיה

אלפרד ויליאם האויט נולד בשנת 1830 בנוטינגהאם למשפחה של סופרים. קרוב משפחתו סידר לו עבודה במשרדי המכרות.
בשנת 1861 הוא הועמד בראש משלחת הצלה של משלחת שיצאה ממלבורן במטרה לחצות את אוסטרליה לכיוון צפון ולא הגיע ליעד. בספטמבר הוא נפגש עם ניצול היחיד של המשלחת וקבר את היתר במקום.
האויט ערך מספר מסעות נוספות ברחבי אוסטרליה. הוא אסף חומר בוטני רב והעביר אותו לידי פרדיננד פון מילר. הוא היה אנתרופולוג וחקר תרבות וחברה של ילידים אוסטרלים. חומר רב התקבל מויליאם ברק. את ממצאי מחקריו הוא פרסם בספר "Kamilaroi and Kurnai" ‏ (1879) ובספר The Native Tribes of South East Australia ‏ (1904).
על התרומה לקידום המדע אלפרד ויליאם האויט קיבל את מדליית קלארק (אנ') בשנת 1903 מטעם החברה המלכותית של ניו סאות' ויילס (אנ') ואת מדליית מילר (אנ') הראשונה בשנת 1904 מטעם האגודה האוסטרלית והניו זילנדית לקידום המדע (אנ'). בשנת 1906 הוא התקבל למסדר מיכאל הקדוש וג'ורג' הקדוש. מספר מקומות באוסטרליה נקראו על שמו.
אלק גרייבן

| --- | --- |
אין תמונה חופשית
 לידה:  2000 (בן 24 בערך) קאסל רוק, ארצות הברית 
 מדינה:  ארצות הברית 
 מקום לימודים:  אוניברסיטת ריצ'מונד 
 שפות היצירה:  אנגלית 
 סוגה:  עזרה עצמית 
 
אלק גרייבן (באנגלית: Alec Greven; נולד ב-2000 בקאסל רוק שבקולורדו) הוא המחבר של הספר "איך לדבר עם בנות", שיצא לאור כשהיה בן 9, בנובמבר 2008.
הספר החל כחוברת שמכר ביריד בית-ספרי בעבור 3 דולר לעותק. אלן דג'נרס הזמינה את גרייבן לתוכניתה בפברואר 2008 ועזרה לו לזכות בעסקה עם הרפר קולינס, הוצאת ספרים בריטית. הספר, שבאנגלית כולל 46 עמודים עם איורים של גרייבן בעצמו, מייעץ לבנים כיצד להתנהג בקרב בנות בעזרת משפטים פשוטים, שתוארו בביקורות כמדויקים למדי. הספר נכנס לרשימת רבי-המכר של הניו יורק טיימס, ואלק גרייבן בן תשע בלבד.
גרייבן הופיע פעם נוספת ב"אלן", שם סיפר כי הוא בתהליכי כתיבה של ספר נוסף, שיעזור לילדים להתקרב להוריהם. לאחר הוצאת הספר הופיע במופע הלילי של קונאן או'בריין ובטונייט שואו של ג'יי לנו.
הערות שוליים

↑  How to Talk to Girls, ISBN 9780061709999
↑  http://news.bbc.co.uk/newsbeat/hi/newsbeat/newsid_7887000/7887032.stm
| --- | --- |
בקרת זהויות :  BnF: cb16203784v (data)  CANTIC: a10763405  ISNI: 0000 0001 1770 0714  LCCN: n2008053234  NDL: 01184353  NKC: mzk2009521609  NLK: KAC201105181  VIAF: 73329245   WorldCat (עם VIAF): 73329245 
ערך זה הוא קצרמרבנושא סופרים. אתם מוזמנים לתרום לוויקיפדיה ו.
אמיל הלפרדסון

אמיל הלפרדסון (באיסלנדית: Emil Hallfreðsson, תעתיק מדויק: אמיל הלפרד'סון; נולד ב-29 ביוני 1984 ברייקיאוויק) הוא כדורגלן איסלנדי המשחק בקבוצת וירטוס ורונה ובנבחרת איסלנד.
הלפרדסון עבר לטוטנהאם הוטספר בתחילת שנת 2005, כאשר עד אז בילה את הקריירה שלו בקבוצת הפנרפיירדיר מליגת העל האיסלנדית. יש לו מספר הופעות במדי הנבחרת מתחת לגיל 21 של איסלנד. הוא מעולם לא שיחק בליגה במדי הקבוצה האנגלית, והושאל למשך שנה לקבוצה השוודית מאלמה. לאחר מכן שיחק במשך תקופו קצרות בלין אוסלו וברג'ינה, ממנה הושאל לבארנסלי האנגלית ב-2009.
בשנת 2010 עבר לקבוצת הלאס ורונה האיטלקית. ב-30 בינואר 2016 הושאל לאודינזה. ב-31 ביולי 2018 חתם בפרוזינטנה. ב-1 במרץ 2019 חזר לאודניזה וחתם עד לסוף העונה.
אלנקר

אלנקר (בפורטוגזית: Alenquer) היא עיירה הממוקמת בחלקה המערבי של מחוז ליסבון בפורטוגל.
העיירה נמצאת במרחק של כ-45 ק"מ מהעיר ליסבון, כ-156 ק"מ מהעיר קוימברה וכ-137 ק"מ מהעיר אבורה.
היסטוריה

אלנקר קיבלה את מסמך הפוראל (אנ') המלכותי להקמת עיירה בשנת 1212 על ידי הנסיכה סאנצ'ה (Sancha) בתו של מלך פורטוגל סנשו הראשון.
כלכלה

אלנקר נחשבת ליעד פופולרי לתיירים שמעידיפים סביבה כפרית ונופים ירוקים.
כלכלת העיירה מבוססת בעיקר על מחצבות אבני גיר, חקלאות, גידול דגנים, כרמים וייצור יין.
דמוגרפיה וסטטיסטיקה

העיירה מחולקת ל-11 רבעים:
Abrigada e Cabanas de Torres
Aldeia Galega da Merceana e Aldeia Gavinha
Alenquer (Santo Estêvão e Triana)
Carnota
Carregado e Cadafais
Meca
Olhalvo
Ota
Ribafria e Pereiro de Palhacana
Ventosa
Vila Verde dos Francos
אירלנד באירוויזיון 2023

אירלנד השתתפה באירוויזיון 2023, שהתקיים בליברפול שבממלכה המאוחדת, עם השיר "We Are One" של ויילד יות'. זו הייתה השתתפותה ה-55 של המדינה בתחרות הזמר של האירוויזיון. רשות השידור האירית, Raidió Teilifís Éireann‏ (RTÉ), הפיקה את ה-Eurosong 2023, אירוע הקדם של אירלנד באירוויזיון.
רקע

קדם לאירוויזיון 2023 אירלנד השתתפה חמישים וארבע פעמים בתחרות מאז הופעת הבכורה שלה באירוויזיון 1965. היא ניצחה שבע פעמים בתחרות, יותר מכל מדינה אחרת. זכייתה הראשונה נרשמה בשנת 1970 עם השיר "All Kinds of Everything" של דנה רוזמרי סקאלון, ואילו האחרונה התרחשה באירוויזיון 1996 עם השיר "The Voice" של איימר קווין. אירלנד נחשבת למדינה היחידה שניצחה שלוש פעמים ברציפות (באירוויזיון 1992 עם "Why Me?", באירוויזיון 1993 עם "In Your Eyes" ובאירוויזיון 1994 עם השיר "Rock 'n' Roll Kids"). ג'וני לוגן האירי זכה באירוויזיון שלוש פעמים, פעמיים כזמר (1980 ו-1987) ופעם אחת ככותב השיר הזוכה (1992). מאז אירוויזיון 2013 אירלנד העפילה לגמר פעמיים בלבד. באירוויזיון 2021 שלחה את לזלי רוי עם השיר "Maps", שהגיעה למקום ה-16 בחצי הגמר ולא העפילה לגמר. את רצף אי-ההעפלה המשיכה באירוויזיון 2022, כששלחה את "That's Rich" של ברוק סקוליון.
לפני האירוויזיון

Eurosong 2023 היה אירוע הבחירה של אירלנד לאירוויזיון, שהופק על ידי RTÉ. האירוע שודר במהלך מהדורה מיוחדת של The Late Late Show. זהות הזוכה נקבעה באמצעות שילוב של הצבעות השופטים המקצועיים, קולות חברי השיפוט הבין-לאומיים וההצבעות הדיגיטליות של הצופים בבית.
ב-30 בספטמבר 2022 פתחה RTÉ את תקופת הגשת המועמדויות לקדם הלאומי, שנמשכה עד 28 באוקטובר. בתום המועד התקבלו 330 שירים שונים, שנופו באמצעות שלושה שלבים עיקריים. תחילה בדק פאנל בן שנים-עשר שופטים את השירים, וצמצם את מספרם ל-60. לאחר מכן הרשימה צומצמה לעשרה שירים בלבד, שמתוכם נבחרו רק ששת המועמדים הסופיים שהתחרו באירוע. ב-9 בינואר 2023 נחשפו שמות ששת המועמדים.
מקום ראשון
מקום שני
מקום שלישי
| אמן | שיר | כותב (ים) |
| --- | --- | --- |
| אדג'י | "Too Good for Your Love" | אנדרו קאר, פטר סולימוסי |
| קונולי | "Midnight Summer Night" | ג'ניפר קונולי |
| קיי מוני ואנדי | "Down in the Rain" | קופי אפייה, נבלון דמפייר |
| ליילה ג'יין | "Wild" | ליילה ג'יין קיניי, ליז היינלה, ארטו רוטסאלה, ארון סיבליי |
| Public Image Ltd | "Hawaii" | ג'ון ליידון, לו אדמונדס, סקוט פירת', ברוס סמית |
| ויילד יות' | "We Are One" | אד פורטר, קונור אודונוהו, יורגן אלופסון |
לפני האירוויזיון > גמר

אירוע הקדם התקיים ב-3 בפברואר 2023 בסטודיו 4 של RTÉ בדבלין, בהנחיית ריאן טוברידי. פרשן האירוויזיון האירי, מרטין וילן, מדווח מהחדר הירוק של התחרות, בו שוהים המשתתפים. הוא גם פרשן את פאנל השופטים. במהלך ההצבעה ביצעו מספר אמנים איריים שירי אירוויזיון מוכרים. "We Are One" של ויילד יות' זכה ב-34 נקודות מתוך 36 אפשריות, והוכרז כמנצח בקדם.
| סדר | אמן | שיר | שופטים לאומיים | שופטים בין-לאומיים | קהל | סך הכל | מיקום |
| --- | --- | --- | --- | --- | --- | --- | --- |
| 1 | ליילה ג'יין | "Wild" | 2 | 2 | 2 | 6 | 6 |
| 2 | אדג'י | "Too Good for Your Love" | 8 | 4 | 4 | 16 | 5 |
| 3 | Public Image Ltd | "Hawaii" | 6 | 6 | 6 | 18 | 4 |
| 4 | קונולי | "Midnight Summer Night" | 12 | 10 | 10 | 32 | 2 |
| 5 | ויילד יות' | "We Are One" | 10 | 12 | 12 | 34 | 1 |
| 6 | קיי מוני ואנדי | "Down in the Rain" | 4 | 8 | 8 | 20 | 3 |